cyanic-selkie/wikianc huggingface dataset:
Dono Respublika
Dono Respublika valdė Dono regiono teritoriją su sostine Novočerkasku. Administraciniu požiūriu Dono Respublika buvo suskirstyta į dešimt apygardų, apimančių teritoriją, esančią Rusijos TFSR Rostovo ir Volgogrado srityse bei kaimyninės Donecko-Krivoj Rogo Tarybų Respublikos Luhansko ir Donecko srityse.
FK Sloga Trn Laktaši
FK Sloga Trn Laktaši – Bosnijos ir Hercegovinos futbolo klubas iš Bania Lukos ir Laktašų.
Istorija
Klubo ištakos siekia 1933 m.
Selaginelė
Selaginelė (Selaginella) – monotipinės selaginelainių klasės induotinis augalas. Auga daugiausia drėgnuosiuose atogrąžų miškuose, dykumose, kalnuose.
Augalas turi paprastuosius, karpytus lapus. Lapų pažastyse yra išaugos – liežuvėliai. Dauginasi sporomis.
Rūšys
Pasaulyje auga ~750 selaginelių rūšių.
Club of Pioneers
Club of Pioneers – tarptautinė sporto organizacija, jungianti atskirų valstybių seniausius futbolo klubus.
Istorija
Organizaciją 2013 m. įkūrė seniausias pasaulyje anglų futbolo klubas Sheffield F.C. Į ją gali įsijungti seniausi tebegyvuojantys futbolo klubai (po vieną iš valstybės), nepriklausomai nuo žaidimo lygio ir nuo to, kokiuose čempionatuose (mėgėjų ar profesionalų) jie rungtyniauja. Club of Pioneers tikslas – puoselėti šio kolektyvinio žaidimo su kamuoliu istorines tradicijas ir perduoti jas ateities kartoms. Šūkis: Sąžiningumas, pagarba ir bendruomeniškumas!
Pioneers Cup
Organizacijos nariai dalyvauja draugiškame futbolo turnyre „Pioneers Cup“. Jame rungtyniauja ne reprezentacinės klubų komandos, o vad. „Pioneer Teams“ (jungiančios buvusius futbolininkus, administracijos darbuotojus ar net sirgalius). 2019 m. rugpjūčio 31 d. Harleme (Šiaurės Olandija) vyko tradicinis 5–tasis turnyras, jame dalyvavo prieš kelis mėnesius priimto Kybartų „Sveikatos“ futbolo klubo senjorai. Sveikatiečiai nugalėjo ir parvežė „Pioneers Cup“ taurę į Kybartus.
Pietų Abakas
miniatiūra|Pietų Abakas Pietų Abakas – viena iš Bahamų salyno apskričių. Ji yra Abako salyne, į pietus nuo Didžiojo Abako. Aukštis virš jūros lygio – 7 m.
2010 m. apskrityje gyveno 7646 gyventojai. Sandi Pointas yra viena didžiausių gyvenviečių.
Luigi Samele
Luidžis Samelė (Luigi Samele, g. 1987 m. liepos 25 d. Fodžoje) – Italijos fechtuotojas, kuris specializuojasi kardo rungtyse. Daugkartinis olimpinis medalininkas.
Biografija
2010 m. kartu su Italijos rinktine pelnė sidabro medalius pasaulio čempionate. Tais pačiais metais tapo Europos čempionu komandinėje rungtyje.
Savo debiutinėje 2012 m. vasaros olimpiadoje Samele kartu su Italijos nacionaline rinktine pelnė bronzos medalį. 2014 m. pirmą kartą laimėjo pasaulio taurės etapą.
2020 m. vasaros olimpinėse žaidynėse Samele finale pralaimėjo Vengrijos atstovio Áron Szilágyi ir pelnė sidabro medalį.
Pareizgupis
Pareizgupis – kaimas Raseinių rajono savivaldybėje, 6 km nuo Raseinių.
Voratinklinis dangalas
Voratinklinis smegenų dangalas  – vienas iš smegenų dangalų, esantis po kietuoju ir virš švelniojo dangalų. Šį dangalą sudaro du lapeliai: lapelis, atsuktas į kietąjį dangalą, sudarytas iš plono skaidulinio jungiamojo audinio, iš abiejų pusių iškloto plokščių ląstelių. Antrąjį lapelį sudaro sijos, jungiančios šį dangalą su švelniuoju.
Galvos smegenų voratinklinis dangalas vietomis sustorėja ir sudaro voratinklinio dangalo granuliacijas, kurios įauga į kietojo dangalo ančių ertmes. Šios granuliacijos turi ploną sienelę sudarytą iš venų endoteliocitų ir poendotelinio kietojo dangalo sluoksnelio. Per šią sienelę smegenų skystis išsiskiria į veninius ančius. Senstant šios granuliacijos kalkėja.
Senovės Izraelio ir Judėjos istorija
dešinėje|miniatiūra| Apytikslis [[Izraelio karalystė (Samarija)|šiaurinės Izraelio karalystės (mėlyna spalva) ir Judo karalystės (auksinė spalva) žemėlapis su geležies amžiuje (IX a. pr. m. e.)]] Senovės Izraelio ir Judėjos istorija siekia vėlyvąjį bronzos amžių ir ankstyvąjį geležies amžių Vakarų Azijos pietiniame Levanto regione. „Izraelis“ kaip tauta arba genčių konfederacija (žr. izraelitai) pirmą kartą minimas Senovės Egipto Merneptos steloje, datuojamoje maždaug 1208 m. pr. m. e. Remiantis šiuolaikine archeologija, senovės izraelitų kultūra išsivystė iš semitų kanaaniečių. Iki vėlyvo geležies amžiaus regione susiformavo dvi izraelitų valstybės, žinomos kaip Izraelio karalystė (Samarija) ir Judo karalystė.
Pagal hebrajų Bibliją, „iš Izraelio ir Judo sudaryta Jungtinė karalystė“ egzistavo jau XI a. pr. m. e., valdant Sauliui, Dovydui ir Saliamonui; vėliau šalis padalinta į dvi atskiras karalystes: Izraelį, kurio šiaurėje yra miestai Šechemas ir Samarija, ir Judą (su Jeruzale ir žydų šventykla) pietuose. Diskutuojama dėl Jungtinės karalystės istoriškumo, nes nėra archeologinių įrodymų, tačiau istorikai ir archeologai sutaria, kad Izraelis ir Judas egzistavo kaip atskiros karalystės jau atitinkamai 900 m. pr. m. e. ir 850 m. pr. m. e.
Izraelio karalystė buvo sunaikinta apie 720 m. pr. m. e., kai ją užkariavo Asirijos imperija. Nors Judo karalystė per tą laiką išliko nepakitusi, ji tapo iš pradžių Asirijos imperijos, o vėliau ir pavaldžia Babilono imperijai valstybe. Tačiau hebrajų maištai prieš babiloniečius privedė prie Judo sunaikinimo 586 m. pr. m. e., valdant Babilono karaliui Nabuchodonosarui II. Remiantis Biblijos pasakojimu, Nabuchodonosar o II kariuomenės apgulė Jeruzalę 589–586 m. pr. m. e., dėl ko buvo sunaikinta Saliamono šventykla ir žydai buvo ištremti į Babiloną; šis įvykis užfiksuotas ir Babilono kronikose. Tremties laikotarpis, kurio metu Izraelio religija (jahvizmas) vystėsi link aiškaus monoteistinio judaizmo, baigėsi Babilono žlugimu ir atitekimu Achemenidų Persijos imperijai maždaug 538 m. pr. m. e. Vėliau Persijos karalius Kyras Didysis paskelbė pareiškimą, žinomą kaip Kyro ediktas, kuris įgaliojo ir paskatino ištremtus žydus grįžti į Izraelio žemę. Kyro ediktas sąlygojo tremtinių grįžimą į Sioną, pradėdamas formavimosi laikotarpį. Būtent šiuo laikotarpiu Persijos Jehudo provincijoje buvo sukurta savitesnė žydų tapatybė. Per tą laiką sunaikinta Saliamono šventykla buvo pakeista Antrąja šventykla, žyminčia Antrosios šventyklos laikotarpio pradžią.
Helenizmo laikotarpiu Jehudas buvo inkorporuotas į helenistines karalystes, po to sekė Aleksandro Makedoniečio užkariavimai. II a. pr. m. e. įvyko sėkmingas žydų maištas prieš Seleukidų imperiją, po jo susikūrė Hasmonėjų karalystė – paskutinė nominaliai nepriklausoma Izraelio karalystė. Hasmonėjų karalystė palaipsniui pradėjo prarasti nepriklausomybę nuo 63 m. pr. m. e., vadovaujant Pompėjui Didžiajam. Galiausiai ji tapo pavaldžia Romos Respublikos, o vėliau ir Partų imperijos valstybe. Erodo dinastijai įkūrus pavaldžias karalystes, Romos Judėjos provinciją apėmė pilietiniai neramumai, kurie baigėsi Pirmuoju žydų ir romėnų karu. Jame žydai pralaimėjo Romos imperijai, 70 m. buvo sugriauta Antroji šventykla, taip pat atsirado rabinistinis judaizmas ir ankstyvoji krikščionybė. Nuo to laiko nustota vartoti terminą Judėja. Po Bar Kochbos sukilimo 135 m. dauguma Levanto žydų buvo ištremti, o romėnai Judėją pervadino į Sirijos Palestiną (Syria Palaestina).
San Bernardas
San Bernardas  – miestas vidurio Čilėje, Santjago aglomeracijoje, į pietus nuo Santjago centro. Maipo provincijos administracinis centras. Per miestą eina Santjago–Talkos geležinkelis, Panamerikos plentas. San Bernardą aptarnauja Santjago maršrutinių autobusų tinklas. Vystoma chemijos, tekstilės pramonė, metalurgija, mašinų gamyba. Apylinkėse (dirbtinai drėkinamuose laukuose) auginami javai, vaismedžiai, vynuogės, tabakas, veisiami galvijai.
San Bernardas vadinamas Čilės folkloro sostine. Čia vyksta kasmetiniai folkloro festivaliai, kuriuose pristatomi įvairių Čilės sričių tradiciniai šokiai ir muzika.
Istorija
Vietovė gyvenama nuo senų laikų. Apylinkėse aptiktas statinys, vadinamas Huaca de Chena. Tai inkų laikų huaka – šventvietė. San Bernardas įkurtas 1821 m., plėtojant žemdirbystės plotus aplink Santjagą ir Maipu upės slėnyje kasant drėkinimo sistemą. 1868 m. gavo miesto statusą. XIX a. pab. – XX a. pr. San Bernardas plėtojosi kaip Santjago aristokratų poilsiavietė.
FC Nitra (moterys)
Nitros futbolo klubas arba trumpai FC Nitra – Slovakijos futbolo klubas iš Nitros. Šis straipsnis apie klubo moterų futbolo ekipą, dalyvaujančią Slovakijos moterų futbolo čempionatuose.
Istorija
Moterų ekipa nuo 2015–2016 m. sezono rungtyniavo aukščiausiame divizione.
2021–2022 m. galutinėje komandų rikiuotėje liko paskutinėje vietoje – dešimtos. Po sezono perkeltos į žemesnį divizioną.
Pariebiai
Pariebiai – kaimas Šakių rajono savivaldybėje, 6 km nuo Girėnų.
Bokšto gatvė
Bokšto gatvė – viena seniausių Vilniaus senamiesčio gatvių, jungianti Didžiosios ir Subačiaus gatves.
Istorija
Bokšto g. 2 valdoje buvo įrengtas vienas seniausių Vilniuje Niškovskio viešbutis, turėjęs originalų pastato fasadą. Šiame name buvo apsistojęs vienas 1863 m. sukilimo vadų Zigmantas Sierakauskas. Prieš karą 1905–1914 metais šiame name gyveno daktaras Jonas Basanavičius.
thumb|200 px|left|Gailestingųjų seserų špitolė ir koplyčia (1834)
Bokšto ir Išganytojo gatvių kampe jau XVI a. stovėjo gotikiniai namai, kuriuos XVIII a. nupirko Juozapas Savičius, juos padovanojęs gailestingosioms seserims. Taip pat dalį pastatų ligoninei padovanojo Smolensko vyskupas Boguslavas Gosievskis, čia turėjęs nuosavybę. Bokšto g. 6 pastatuose veikusi Savičiaus vardo ligoninė, įsteigta 1743 metais. Ligoninę prižiūrėjo vienuolės – gailestingosios seserys, kurios ligoninės komplekso pastate turėjo savo špitolę. Į ligoninę buvo galima patekti iš Bokšto gatvės pusės pro barokinį portalą turėjusį įėjimą. Ligoninės pastatuose buvo įrengta Šv. Vincento ir Pauliaus koplyčia. Ligoninėje nuo 1803 m. su Vilniaus universiteto Medicinos fakulteto studentais dirbo ir profesorius Jozefas Frankas. 1831 m. ligoninėje atidarytos kai kurios universiteto klinikos. Po I pasaulinio karo komplekse įsikūrė ir iki 2003 m. veikė Odos ir venerinių ligų dispanseris, Venerologijos institutas. Pagal Adomą Honorį Kirkorą prie ligonės stovėjo Šv. Elžbietos bažnytėlė.
Bokšto g. 8 stovėjęs pastatas priklausė bajorui Podbipientai. Šiame name savo vaikystę praleido Juzefas Pilsudskis. Bokšto g. 10 pastatytas namas buvo vieno aukšto, 1808 m. jame pristatytas antras aukštas. Pastatas priklausė Romeriams. Pastate nuo XVIII a. veikė „Uoliojo lietuvio“ masonų ložė. Kieme buvo pastatyta dailininkų Kanuto Rusecko, Jono Zenkevičiaus ir Alfredo Romerio dirbtuvė, pavadinta „Romerių akademija“. Čia dirbo ir Kanuto Rusecko sūnus Boleslovas Ruseckas, taip pat Edvardas Matas Romeris. Name yra gyvenęs „Vilniaus albumo“ sudarytojas Jonas Kazimieras Vilčinskis. Nuo 1808 m. namą užstojo aklina mūro siena.
Kitoje gatvės pusėje Bokšto ir Savičiaus gatvių kampe XVI a. stovėjo cerkvė, kuri sudegė 1655 m. gaisro metu. 1674 m. žemės sklypas atiduotas augustijonams, kurie pasistatė vienuolyną ir bažnyčią. Mediniai pastatai sudegė 1742 m. gaisro metu. 1768 m. augustijonai baigė statyti vieno bokšto mūrinę bažnyčią, pavadintą Švč. Mergelės Marijos Ramintojos vardu ir vėliau – vienuolyną. Bažnyčioje stovėjo 9 altoriai. Didžiajame altoriuje, kurį puošė 6 pilioriai, buvo švč. Mergelės Marijos Ramintojos paveikslas. Prie bažnyčios buvo sumūryta koplyčia, kurią fundavo bajorai Podbipientos. Vienuolynas uždarytas 1842 metais. 1853 m. Rusijos valdžia bažnyčią Ramintoją atidavė Šv. Andriejaus cerkvei. 1807 m. pastatą nupirko Vilniaus universitetas, kuriame įkūrė dvasinę seminariją, veikusią iki 1842 metų. Šioje seminarijoje dėstė Motiejus Valančius. Seminariją uždarius, pastate veikė pravoslavų dvasinė mokykla. 191 m. pastatas atiteko Vilniaus universitetui.
Vilniaus gynybinės sienos bastėja
Bokšto g. 20, XVII a. pirmoje pusėje pastatytas fortifikacinis statinys, sudarytas iš bokšto, požeminės patrankų patalpos ir juos jungiančio tunelio - Vilniaus gynybinės sienos bastėja.
Dabartis
Gatvė prasideda ties Piatnickajos cerkve, kur baigiasi Pilies gatvė, sankryžoje su Latako gatve ir veda į pietus link Subačiaus gatvės, maždaug lygiagrečiai Didžiajai gatvei.
Gatvės ilgis yra apie 700 metrų. Kelių eismas nuo Subačiaus gatvės iki Išganytojo gatvės yra vienpusis, miesto centro link. Gana siaura gatvės važiuojamoji dalis išsiskiria skirtingais dangos tipais: grindinio plokštėmis gatvės pradžioje ir grindiniu iš Savičiaus gatvės iki pabaigos. Namų numeracija prasideda nuo sankryžos su Didžiąja gatve ir Latako gatvėmis: dešinėje, vakarų pusėje, yra nelyginių numerių namai, kairėje, rytų pusėje, lyginių numerių namai. Šiuo metu gatvėje yra 25 namai.
Gatvėje yra keletas dėmesio vertų pastatų, daugiausia dviejų ir trijų aukštų, istorinės, kultūrinės ir architektūrinės reikšmės, veikia kavinės ir viešbučiai.
Bokšto g. 5 įsikūrusi Lietuvos dailės muziejaus administracija. Bokšto g. 20 yra Vilniaus gynybinės sienos bastėja, kurioje veikia muziejus.
Už sankryžos su Onos Šimaitės gatve atsiveria plati miesto panorama į Užupį.
Stasys Gutautas
Stasys Gutautas (g. 1967 m. birželio 4 d. Narvydžiuose, Skuodo rajone) – inžinierius, Lietuvos ir Skuodo rajono savivaldybės ūkio, politinis bei visuomenės veikėjas.
Biografija
1982 m. baigė Skuodo 2-ąją vidurinę mokyklą. 1986 m. baigė Klaipėdos tarybinį ūkį-technikumą ir įgijo specialųjį vidurinį išsilavinimą. 2001 m. baigė Klaipėdos aukštesniąją technikos mokyklą, įgijo elektros ir automatikos jaunesniojo inžinieriaus kvalifikaciją. 2004 m. baigė Klaipėdos verslo ir technologijų kolegiją ir įgijo inžinieriaus kvalifikaciją; studijų kryptis – elektros ir automatikos įrenginiai, specializacija – vartotojų elektros įranga ir elektros tinklai. 2016 m. baigė vadybą Klaipėdos universitete.
1990 m. padėjo dirbti Klaipėdos ET Skuodo skyriuje STE elektromonteriu, nuo 1992 m. ten pat dirbo OIB elektromonteriu. Nuo 1999 m. dirbo AB „Lietuvos energija“ Klaipėdos ET Skuodo skyriuje elektros apskaitų kontrolės elektromonteriu. Nuo 2002 m. – AB VST Klaipėdos ET Skuodo skyriaus inspektorius, 2004 m. – vyresnysis inspektorius. 2006 m. – SĮ „Skuodo šiluma“ inžinierius-energetikas.
Nuo 2007 m. ėjo AB VST Klaipėdos miesto skyriaus viršininko pavaduotojo tiekimui pareigas. Nuo 2011 m. – AB LESTO Skuodo klientų aptarnavimo centro vadovas, 2012 m. – Plungės-Skuodo klientų aptarnavimo centro vadovas, 2014 m. – Klaipėdos II elektros apskaitų grupės vadovas. 2014–2017 m. dirbo AB ESO Klaipėdos regiono apskaitų eksploatavimo vadovu. 2017–2023 m. ėjo UAB „Skuodo šiluma“ direktoriaus pareigas. Nuo 2023 m. – Skuodo rajono savivaldybės meras.
Pariešės
Pariešės – kaimas Širvintų rajono savivaldybėje, 7 km nuo Zibalų.
Kadagynė (Kalnujai)
Kadagynė – buvęs kaimas Raseinių rajono savivaldybėje, 2 km į pietus nuo Kalnujų.
Šveicarijos futbolo varžybos 1904–1905 m.
Šveicarijos futbolo varžybos 1904–1905 m.
Santykinė galia
Tiksliųjų mokslų, technikos ir inžinerijos srityse sąvoka „santykinė galia“ dažniausiai reiškia galios kiekį, tenkantį masės ar erdvės vienetui:
Bijotų ąžuolas
Bijotų ąžuolas – išskirtinis, 4,65 m kamieno apimties ąžuolas, įrašytas Šilalės rajono savivaldybės saugomų gamtos paveldo objektų sąraše. Jis auga Bijotų kaimo šiauriniame pakraštyje, prie kelio, 100 m į vakarus nuo Poškakaimio tvenkinio pakrantės, 1,2 km į pietus nuo magistralės. miniatiūra|160px|left|Ąžuolo kamienas
Paminklinį medį pirmą kartą paskelbė saugomu Šilalės rajono Liaudies deputatų tarybos vykdomasis komitetas 1989 m. gegužės 24 d.
Istorija
Bijotai ir apylinkės nuo seno garsėja ąžuolais. Žemaitijoje iki šiol gyvuoja graži tradicija – dovanoti Bijotų ąžuolų giles. Žmonės tiki, kad jose slypi per šimtmečius sukaupta regiono ir visos Lietuvos dvasinė stiprybė. Šiam tikėjimui pradžią davė kitas Bijotuose augęs ąžuolas, kuomet 1812 m. žemaičių ir lietuvių rašytojas Dionizas Poška jo išskobtame kamiene – „Baublyje“ – įkūrė senienų muziejų.
2022 m. Formulės 1 sezonas
thumb|[[Max Verstappen|Maksas Verstapenas, laimėjęs Japonijos GP, antrą kartą tapo Formulės 1 čempionu.]] 2022 m. Formulės 1 sezonas – 73-as Formulės 1 sezonas, organizuotas FIA. Sezoną sudarė 23 lenktynės. Sezonas pasibaigė anksčiau nei įprastai dėl FIFA pasaulio futbolo čempionato. 2022 m. čempionate buvo atlikti reikšmingų techninių nuostatų pakeitimai. Šiuos pakeitimus ketinta įvesti 2021 m., tačiau jie buvo atidėti iki 2022 m., reaguojant į COVID-19 pandemiją.
Nugalėjęs Japonijos GP, iki sezono pabaigos likus 4 etapams, antrą kartą Formulės 1 čempionu tapo Max Verstappen iš Nyderlandų. Kitose lenktynėse JAV čempionų titulą 5 kartą laimėjo „Red Bull Racing“ ekipa.
Čempionato dalyviai
Sezone dalyvavo šios komandos ir jų lenktynininkai. Visos komandos naudojo Pirelli padangas.
Komandų pasikeitimai
Honda paskelbė, kad nebetieks variklių po 2021 m. Red Bull Racing perims Honda variklių programą ir valdys ją savo viduje, įkurdama naują padalinį – Red Bull Powertrains Limited.
Krikštaniškė
Krikštaniškė – buvęs kaimas Raseinių rajono savivaldybėje, 7 km į vakarus nuo Kalnujų.
2022 m. Formulės 1 sezonas
Vairuotojų pasikeitimai
Prieš 2021 m. Nyderlandų Grand Prix, Kimi Räikkönenas paskelbė apie ketinimą pasitraukti pasibaigus čempionatui ir po 19 sezonų baigia savo karjerą Formulės 1 lenktynėse.
M. Verstapenas pasinaudojo galimybe ir kaip čempionas šiame sezone naudos 1 numeriu pažymėtą bolidą.
Reaguojant į 2022 m. Rusijos įsiveržimą į Ukrainą bei dėl to paskelbtas sankcijas, „Haas“ nutraukė sutartį su kompanija „Uralkali“ bei lenktynininku iš Rusijos N. Mazepinu. Vėliau vietoj jo į komandą sugrįžo danas K. Magnusenas.
Šis sezonas buvo paskutinis vokiečio Sebastiano Fetelio karjeroje.
Lenktynių vadovavimo pokyčiai
Nuo 2019 m. lenktynių direktoriaus pareigas ėjęs Michael Masi buvo perkeltas į kitą poziciją FIA organizacijoje, o lenktynių vadovais paskirti DTM lenktynėms vadovavęs Niels Wittich ir FIA ilgų distancijų lenktynių pasaulio čempionato direktorius Eduardo Freitas. Šie du vadovai keis vienas kitą kiekvienose lenktynėse, o nuolatiniu lenktynių direktoriumi paskirtas Herbie Blash.
Taip pat šiame sezone bus naudojama teisėjams pagalbą suteiksianti VAR sistema. Radijo pokalbiai tarp lenktynių vadovų ir komandų vadovų nebus transliuojami viešai, siekiant sumažinti teisėjams tenkantį spaudimą.
Techniniai reglamentai
alt=|miniatiūra|250px|Prieš sezoną pristatytas 2022 metų sezono modelis. thumb|right|250px|„Ferrari“ F1-75 Australijos GP. 2022 m. pasaulio čempionate stipriai keičiasi techniniai reglamentai. Šiuos pakeitimus buvo planuota įvesti 2021 m. Taisyklių įvedimas buvo atidėtas iki 2022 m. čempionato, reaguojant į COVID-19 pandemiją.
Rengiant naujus techninius reglamentus buvo atsižvelgiama į vairuotojų nuomonę. „Red Bull“ automobilių dizaineris Adrianas Newey atkreipė dėmesį, kad reglamentų pakeitimai buvo reikšmingiausi Formulėje 1 nuo 1983 metų sezono.
Aerodinamika ir kėbulas
Techniniuose reglamentuose pirmą kartą nuo tada, kai jie buvo uždrausti devintajame dešimtmetyje, bus vėl pristatytas pritraukimo prie žemės efektas. Šis pakeitimas susijęs su kėbulo supaprastinimu, todėl apatinė automobilio dalis taps pagrindiniu aerodinamikos prietaisu. Šiuo būdu siekiama sumažinti torbulenciją už automobilio.
Komandoms bus toliau ribojamas aerodinaminių patobulinimų, kuriuos jos gali pristatyti automobiliui, skaičius tiek lenktynių savaitgalio, tiek čempionato metu.
Padangos
Ratai keičiasi iš 13 colių (33 cm) į 18 colių (46 cm) ratus.
Sportiniai reglamento pokyčiai
Šiame sezone bus tęsiamos sprinto lenktynės, kurios vyks Emilijos-Romanijos, Austrijos ir Brazilijos GP lenktynėse. Šiemet taškus už finišavimą sprinto lenktynėse gaus 8 pirmi lenktynininkai. Taip pat nuo šio sezono sprinto lenktynių nugalėtojas oficialiai bus laikomas pole pozicijos laimėtoju.
Nuo šio sezono yra patobulinama ratu atsilikusių pilotų saugos automobilio aplenkimo procedūra – nuo šiol praėjus vienam ratui nuo leidimo ratu atsilikusiems pilotams aplenkti saugos automobilį, bus pratęsiamos lenktynės, nepaisant, ar šie pilotai spėjo sugrįžti į peletoną. Taip pat patikslinta taisyklė, kad saugos automobilio aplenkimas iš karto galioja visiems ratu atsilikusiems pilotams.
Nuo 2014 m. sezono galiojusi taisyklė, kad trečioje kvalifikacijos dalyje naudotos padangos turi likti starte pirmiems 10 lenktynininkų, yra panaikinta. Visi lenktynininkai turės laisvą pasirinkimą lenktynių startui.
Prieš sezoniniai testavimai
Pasikeitus techniniams reglamentams, Formulė 1 nusprendė surengti du žiemos testus dviejose skirtingose trasose, kad komandos galėtų surinkti daugiau duomenų apie savo naujus automobilius. „Circuit de Barcelona-Catalunya“ Montmele vasario 23–25 d. ir „Bahrein International“ trasoje Sakhir mieste, kovo 10–12 d.
Reakcija į Rusijos karinius veiksmus Ukrainoje
Vasario pabaigoje Rusijai įsiveržus į Ukrainą, FIA, kaip ir daugelis kitų pasaulio organizacijų, ėmėsi griežtų veiksmų prieš Rusijos sporto organizacijas ir lenktynininkus. Buvo nuspręsta, kad šiemet lenktynių Rusijoje nevyks. Vėliau buvo nutraukta sutartis su Rusijos GP organizatoriumi ir nutarta lenktynių šioje šalyje nerengti ir ateityje. Taip pat FIA pranešė, kad visuose jos organizuojamose čempionatuose dalyvaujantys lenktynininkai iš Rusijos ir Baltarusijos privalės lenktyniauti po FIA vėliava, negalės skambėti jų šalių himnai pergalių atveju.
2022 m. kovo 5 d. „HAAS“ komanda pranešė nutraukianti sutartį su pagrindiniu rėmėju „Uralkali“ ir lenktynininku iš Rusijos N. Mazepinu.
Bahreino GP
Pirmas sezono lenktynes Bahreine laimėjo Š. Lekleras su „Ferrari“, startavęs iš pole pozicijos. Dėl pergalės monakietis varžėsi su M. Verstapenu, tačiau pastarajam dėl techninių gedimų pasiekti finišo nepavyko. Greičiausią ratą pasiekė monakietis, o antroje vietoje finišavo jo komandos draugas C. Sainzas. 3 vietą užėmė L. Hamiltonas.
Saudo Arabijos GP
Kovo 25 d., prasidėjus pirmai treniruotei, į Saudo Arabijos naftos kompanijos „Aramco“ gavybos centrą, esantį 16 km nuo trasos, buvo paleistos raketos. Už šį išpuolį atsakomybę prisiėmė Jemeno hučių islamistų grupė. Ta pati grupė paleido raketą ir 2021 m. Saudo Arabijos Formulės E nugalėtojų apdovanojimų metu. Iš karto po Saudo Arabijos GP treniruotės įvyko komandų vadovų, lenktynininkų ir Formulės 1 vadovo Stefano Domenicali susirinkimas. Jo metu nuspręsta lenktyniauti toliau ir pratęsti GP savaitgalį.
Lenktynėse dėl pergalės atkakliai kovojo M. Verstapenas ir Š. Lekleras. Po kovos paskutiniuose ratuose M. Verstapenas iškovojo pirmąją sezono pergalę, aplenkęs monakietį puse sekundės. Trečias finišą kirto K. Sainzas. S. Peresas liko ketvirtas.
Australijos GP
Po dvejų metu pertraukos lenktynės sugrįžo į Melburno trasą. Kvalifikacijoje pirmąją starto vietą nesunkiai iškovojo Š. Lekleras. Antras liko M. Verstapenas, trečias – jo komandos draugas S. Peresas. K. Sainzas užėmė tik 9 vietą.
Antrąją pergalę sezone laimėjo Š. Lekleras. Tuo tarpu pagrindinis jo konkurentas M. Verstapenas vėl susidūrė su techninėmis problemomis ir pasitraukė iš lenktynių, būdamas antroje vietoje. S. Peresas pasiekė finišą antroje vietoje, o paskutinę podiumo vietą užėmė D. Raselas iš „Mersedes“ komandos. L. Hamiltonas finišą pasiekė 4 vietoje. Po šių lenktynių Š. Leklero persvara prieš antroje vietoje buvusį D. Raselą išaugo iki 34 taškų.
Emilijos Romanijos GP
Ketvirtasis sezono etapas vyko Imolos trasoje ir tai buvo pirmasis sezono sprinto savaitgalis (iš 3). Penktadienio kvalifikacija vyko drėgnu oru, o pirmąją starto vietą iškovojo M.Verstapenas. Antras liko Š. Lekleras, trečias – L. Norisas su „McLaren“.
Šeštadienį vykusiose sprinto lenktynėse starte į pirmą vietą išsiveržė Š. Lekleras, tačiau likus keliems ratams iki lenktynių pabaigos jį sugebėjo aplenkti M. Verstapenas. Trečią vietą užėmė S. Peresas, o į ketvirtą iš 10 starto vietos pakilo K. Sainzas.
Sekmadienio lenktynėse pirmame rate iš lenktynių pasitraukė K. Sainzas, o priekyje buvo M. Verstapenas ir S. Peresas. Sezono lyderis Š. Lekleras kovojo dėl 3 vietos, tačiau lenktynių pabaigoje padarė klaidą ir finišą pasiekė 6 vietoje. 3 vietoje finišavo L. Norisas.
Po šių lenktynių Š. Leklero persvara prie M. Verstapeną sumažėjo iki 27 taškų.
Majamio GP
Penktasis sezono GP vyko naujoje Majamio trasoje. Sezono lyderis Š. Lekleras lenktynes pradėjo pirmas, antras startavo jo komandos draugas K. Sainzas, trečias – M. Verstapenas. Starto metu olandas sugebėjo aplenkti ispaną, o įpusėjus lenktynėms pasivijo bei aplenkė kitą „Ferrari“ pilotą. Lenktynių pabaigoje pasirodė saugos automobilis ir Š. Lekleras bandė susigrąžinti pirmą vietą iš M. Verstapeno, tačiau pastarasis sėkmingai apsigynė bei pelnė 3 pergalę sezone.
Monako GP
Trečią kartą iš eilės kvalifikacijoje greičiausias buvo Š. Lekleras, tačiau ir vėl jam nepavyko išlaikyti pirmosios vietos – dėl komandos taktinių klaidų monakietis savo namų lenktynėse nukrito į ketvirtą vietą. Tuo tarpu šiomis klaidomis pasinaudojo „Red Bull“ pilotai – S. Perezas finišavo pirmas, M. Verstapenas – trečias. Tarp jų finišą kirto K. Sainzas.
Azerbaidžano GP
Ketvirtą pole poziciją iš eilės pelnė monakietis Š. Lekleras. 21 lenktynių rate „Ferrari“ lyderis pasitraukė dėl variklio gedimo. Tuo pačiu jo komandos draugas K. Sainzas dėl hidraulikos gedimo pasitraukė iš lenktynių 8 rate. Šie gedimai leido nesunkiai laimėti M. Verstapenui, o jo komandos draugas S. Perezas liko antras. Trečioje vietoje finišavo D. Raselas. L. Hamiltonas finišą kirto ketvirtoje vietoje.
Kanados GP
Po dvejų metų pertraukos lenktynės su grįžo į Kanadą. Pole poziciją iškovojo M. Verstapenas. Fernando Alonso startavo antras, o trečias – K. Sainzas. Dėl variklio komponentų keitimo Š. Lekleras startavo 19 vietoje, o S. Perezas dėl avarijos užėmė tik 13 vietą.
S. Perezas dėl pavarų dėžės gedimo pasitraukė iš lenktynių 8 rate. Po Y. Tsunodos avarijos 49 rate pasirodė saugos automobilis, kuris leido K. Sainzui pasivyti M. Verstapeną. Paskutiniuose lenktynių ratuose ispanas bandė aplenkti M. Verstapeną, tačiau to padaryti nepavyko. Trečioje vietoje finišavo L. Hamiltonas. Š. Lekleras pasiekė finišą 5 vietoje.
Didžiosios Britanijos GP
Didžiosios Britanijos kvalifikacijoje pirmą pole poziciją karjeroje pelnė K. Sainzas. Antrą starto vietą iškovojo M. Verstapenas, trečiąją – Š. Lekleras.
Lenktynių starto metu įvyko avarija, kurioje nukentėjo A. Albono, Ž. Guanju ir D. Raselo automobiliai. Ž. Guanju automobilis po kontakto apsivertė aukštyn ratais, trenkėsi į apsauginius barjerus ir juos peršoko, sustojęs tik apsauginio tinklo dėka. Visi lenktynininkai liko sveiki, o Ž. Guanju gyvybę išsaugojo Halo saugos lankas.
Austrijos GP
Austrijoje pole poziciją iškovojo M. Verstapenas, tačiau lenktynėse buvo greitesni „Ferrari“ lenktynininkai – Š. Lekleras iškovojo pirmą pergalę sezone nuo Australijos GP ir pirmąją pergalę karjeroje ne iš pole pozicijos. Antras „Ferrari“ pilotas K. Sainzas patyrė techninį gedimą ir pasitraukė iš lenktynių. Po šių lenktynių M. Verstapenas lenkė Š. Leklerą bendroje įskaitoje 38 taškais.
Prancūzijos GP
Prancūzijos lenktynių kvalifikacijoje pirmą starto vietą iškovojo Š. Lekleras, o M. Verstapenas startavo antras. K. Sainzas dėl variklio komponentų keitimų startavo iš 19 vietos.
Lenktynėse užtikrintai pirmavo Š. Lekleras, tačiau įpusėjus lenktynėms monakietis patyrė avariją. Lenktynes nesunkiai laimėjo M. Verstapenas. Likusios podiumo vietas pelnė Mercedes pilotai – L. Hamiltonas ir D. Raselas. K. Sainzas finišą pasiekė 5 vietoje. Po šių lenktynių M. Verstapeno persvara išaugo iki 63 taškų.
Vengrijos GP
Vengrijos kvalifikacijoje pirmąją savo pole poziciją iškovojo britas Džordžas Raselas su Mersedes ekipa. Už jo startavo abu Ferrari pilotai – K. Sainzas ir Š. Lekleras.
Lenktynes laimėjo sezono lyderis M. Verstapenas, startavęs iš 10 vietos. Antras finišavo L. Hamiltonas, o trečias – D. Raselas. Tuo tarpu Ferrari ekipos pilotai dėl strateginių klaidų finišavo tik 4 (K. Sainzas) ir 6 (Š. Lekleras) vietose.
Belgijos GP
Prieš kvalifikaciją abu sezono lyderiai gavo starto vietų baudas dėl variklio komponentų ir pavarų dėžės keitimų. M. Verstapenas parodė greičiausią ratą, tačiau turėjo startuoti iš 14 vietos, o Š. Lekleras – 15. Iš pirmos vietos startavo K. Sainzas.
Lenktynėse nesustabdomas buvo M. Verstapenas, nesunkiai pasiekęs 1 vietą ir ją išlaikęs iki pat lenktynių pabaigos. Jo komandos draugas S. Peresas finišavo antras, o K. Sainzas – 3 vietoje. Š. Lekleras finišą pasiekė 5 vietoje, tačiau po lenktynių gavo 5 s. baudą ir buvo kvalifikuotas 6 vietoje.
Nyderlandų GP
15 sezono etapas vyko Zandvoort trasoje. Kvalifikacijoje laimėjo M. Ferstapenas, o Š. Lekleras ir K. Sainzas užėmė atitinkamai 2 ir 3 vietas.
M. Ferstapenas lenktynėse nesunkiai išlaikė pirmąją vietą, tuo tarpu Ferrari komandos pilotai susidūrė su problemomis. K. Sainzas padarė klaidų sustojimo metu ir finišavo tik 5 vietoje, o po lenktynių gautos baudos dėka jis buvo klasifikuotas 8 vietoje. Š. Leklerą strategijos dėka aplenkė D. Raselas, kuris finišavo antras, o monakietis finišą kirto 3 vietoje. Po šių lenktynių M. Ferstapeno persvara prieš 2 vietą išaugo iki 109 taškų.
Italijos GP
Prieš Italijos GP nemažai pilotų gavo baudas už komponentų keitimą. Sezono lyderis gavo 5 starto vietų baudą, o K. Sainzas, S. Perezas ir L. Hamiltonas privalėjo startuoti iš paskutinių starto rikiuotės vietų. Pole poziciją iškovojo Š. Lekleras.
Lenktynėse ilgą laiką pirmavo Š. Lekleras, o M. Ferstapenas sugebėjo iš 7 vietos pakilti į 2. Iki lenktynių finišo likus keliems ratams dėl D. Ricciardo gedimo pasirodė saugos automobilis, o Š. Lekleras surizikavo pasikeisti padangas, taip užleisdamas pirmą vietą M. Ferstapenui. D. Ricciardo automobilio trasos prižiūrėtojai nesugebėjo patraukti, tad lenktynės finišavo už saugos automobilio ir Š. Lekleras negalėjo panaudoti šviežesnių padangų siekiant aplenkti M. Ferstapeną. Po šių lenktynių sezono lyderis jau turėjo 116 taškų persvarą.
Singapūro GP
Singapūro lenktynės tapo pirmosios, kuriose M. Ferstapenas matematiškai galėjo laimėti šio sezono čempionatą. Jam reikėjo aplenkti Š. Leklerą 22 taškais, S. Perezą 13 taškų, o D. Raselą – 6.
Kvalifikacijoje pirmą starto vietą laimėjo Š. Lekleras, o M. Ferstapenas lenktynes pradėjo tik 8 vietoje. Dėl prieš lenktynes prasidėjusios stipraus lietaus, jų startas buvo atidėtas daugiau nei valandai. Lenktynes laimėjo S. Perezas, antras liko Š. Lekleras, o trečias – K. Sainzas. M. Ferstapenas finišavo 7 vietoje.
Japonijos GP
Japonijos lenktynėse M. Ferstapenui reikėjo surinkti 8 taškais daugiau nei Š. Lekleras ir 6 daugiau nei S. Perezas, norint tapti šio sezono čempionu.
M. Ferstapenas startavo pirmas, o už jo liko Š. Lekleras, K. Sainzas ir S. Perezas. Lenktynės vyko šlapiu oru, o po pirmų dviejų ratų buvo sustabdytos po K. Sainzo avarijos.
JAV GP
Lenktynių nugalėtoju tapo M. Ferstapenas, antras liko L. Hamiltonas, o trečiąją vietą startavęs iš 12 iškovojo Š. Lekleras.
Brazilijos GP
Brazilijos kvalifikacija vyko permainingomis oro sąlygomis, o jomis tinkamai pasinaudojęs pirmą pole poziciją karjeroje iškovojo K. Maggnusenas.
Sprinto lenktynes laimėjo D. Raselas, antras liko K. Sainzas, trečias – L. Hamiltonas.
Sekmadienio lenktynes D. Raselas išsaugojo pirmąją vietą ir pelnė pirmąją sezono Mercedes komandos pergalę, antras liko jo komandos draugas L. Hamiltonas. Trečią ir ketvirtą vietas pelnė Ferrari duetas K. Sainzas ir Š. Lekleras.
Kim Jung-Hwan
Kim Džiong Hvanas (, g. 1983 m. rugsėjo 2 d. Seule) – Pietų Korėjos fechtuotojas, kuris specializuojasi kardo rungtyse. Olimpinis čempionas.
Biografija
2007 m. laimėjo savo pirmąjį pasaulio taurės etapą. 2007 m. Azijos čempionate pelnė bronzą kardo rungtyje. 2011 m. su Pietų Korėjos nacionaline rinktine pirmą kartą tapo Azijos čempionu.
2022 m. Formulės 1 sezonas
Abu Dabio GP
Paskutinėse sezono lenktynėse Abu Dabyje sau lygių neturėjo sezono lyderis M. Ferstapenas, nesunkiai pelnęs pole poziciją bei pergalę lenktynėse. Po atkaklios kovos antrąją vietą lenktynėse pelnė Š. Lekleras, galutinėje įskaitoje išsaugojęs 2 vietą prieš S. Perezą, kuris liko trečias.
Kim Jung-Hwan
Biografija
Savo debiutinėje 2012 m. vasaros olimpiadoje Kim kartu su Korėjos nacionaline rinktine pelnė tapo olimpiniais čempionais.
2016 m. vasaros olimpinėse žaidynėse pelnė bronzą individualioje kardo rungtyje. 2017 m. pirmą kartą tapo pasaulio čempionu.
Vito Dell'Aquila
Vitas Delakvila (Vito Dell’Aquila, g. 2000 m. lapkričio 3 d. Mezanjėje, Apulija) – Italijos tekvondo sportininkas, olimpinis čempionas.
Biografija
2015 m. tapo Europos jaunimo čempionu. 2017 m. pasaulio čempionate iškovotas bronzos medalis.
Savo debiutinėse 2020 m. vasaros olimpinėse žaidynėse italas finale įveikė Tuniso atstovą Mohamed Khalil Jendoubi ir tapo olimpiniu čempionu.
Jan Železný
Janas Železny (Jan Železný, 1966 m. birželio 16 d.) – čekų ieties metikas, triskart olimpinis bei pasaulio čempionas, pasaulio rekordininkas. Vadinamas vienu geriausių moderniosios eros ieties metikų.
Karjera
Železny iškovojo auksą 1992 m., 1996 m. ir 2000 m. olimpinėse žaidynėse bei sidabrą 1988 m. žaidynėse. Pasaulio lengvosios atletikos čempionatuose sportininkas iškovojo pirmą vietą 1993 m., 1995 m. ir 2001 m. bei liko trečias 1987 m. ir 1999 m. Europos lengvosios atletikos čempionatuose Železny iškovojo du bronzos medalius – 1994 m. ir 2006 m. 1996 m. ir 2000 m. Železny pripažintas Europos metų lengvaatlečiu. Karjerą baigė 2006 m.
1995 m. Železny ietį numetė 98 m 48 cm ir pasiekė iki šiol nepagerintą pasaulio rekordą.
Pienios tvenkinys
Pienios tvenkinys arba Kavarsko vienkiemių tvenkinys – tvenkinys Lietuvoje, Anykščių rajone, 1 km į šiaurės vakarus nuo Kavarsko. Sudarytas užtvenkus Pienios upę (Šventosios intakas) 2,7 km nuo jos žiočių. Tvenkinio ilgis iš šiaurės vakarų į pietryčius – 0,84 km, plotis – iki 0,17 km. Altitudė 73,9 m. Priešsroviui už 2,85 km telkšo didesnis Pienionių tvenkinys. Šiaurinis ir vakarinis krantai plačiai užpelkėję. Tvenkinys labai užžėlęs vandens augalija. Pakrančių aukštoki šlaitai apaugę miškeliais ir krūmais. Pietinėje pakrantėje įsikūręs Kavarsko viensėdis, šiaurinėje – Ribokiškio kaimas.
Tvenkinys įrengtas 1965 m.
Andrius Graičiūnas
Andrius Liucijonas Graičiūnas (1870 m. spalio 31 d. Panevėžio apskr. Kupiškio vlsč. Pajuodupėje – 1952 m. rugsėjo 9 d. Palatine (Čikagos priemiestis), JAV) – vienas pirmųjų JAV lietuvių gydytojų, bendruomenės veikėjas.
Chemelil Sugar FC
Čemelil Šiuga futbolo klubas arba Čemelilo „Čemelil Šiuga“, o angliškuose šaltiniuose žinomas kaip Chemelil Sugar Football Club, o trumpai Chemelil Sugar FC – profesionalus Kenijos futbolo klubas, įsikūręs Čemelile. Rungtyniauja geltonos ir juodos spalvos aprangomis. Klubą įkūrė ir jį remia Čemelilio cukraus fabrikas.
Andrius Graičiūnas
Biografija
Baigė Liepojos gimnaziją, mokslus tęsė Kauno kunigu seminarijoje, iš kurios buvo pašalintas. Mokėsi farmacijos, dirbo vienoje iš Maskvos vaistinių. Priklausė Maskvos lietuvių studentų draugijai. 1889 m. išvyko į JAV. Dirbo pas fermerius ir anglių kasyklose, o 1894 m. persikėlė į Čikagos 18–tą koloniją, kur įsidarbino tautiečio Ališausko vaistineje. 1900 m. baigė Ilinojaus universiteto Medicinos mokyklą ir įgijo gydytojo licenziją. Vertėsi gydytojo praktika.
Filikstou
Filikstou  – pajūrio miestas rytų Anglijoje, JK. Mieste veikia didžiausias šalies konteinerinis Filikstou uostas.
Andrius Graičiūnas
Biografija
Aktyviai dalyvavo tautiečių bendruomenės veikloje: kartu su Jonu Šliūpu organizavo Lietuvių mokslo draugystę ir buvo išrinktas jos sekretoriumi. Priklausė liberalios krypties Lietuvių susivienijimui Amerikoje, buvo Čikagos 36–osios kuopos steigėju ir pirmininku. Be to, dalyvavo Tėvynės mylėtoju draugijoje, Lietuvių socialistų sąjungoje, Lietuvių etninėje draugijoje, Amerikos lietuvių Rymo katalikų federacijoje ir kt. organizacijų veikloje. Jis įėjo ir į Čikagos lietuvių draugijų sąjungos valdybą. Amerikos lietuvių daktarų draugijos steigejas, 1912 m. dalyvavo jos pirmajame susirinkime.
The Record
Albumas susilaukė stipraus kritikų palaikymo ir pasiekė pirmąją vietą Jungtinės Karalystės albumu reitinge. JAV „Billboard 200“ reitinge albumas užkopė į ketvirtąją vietą.
Chemelil Sugar FC
Namų rungtynes žaidžia Čemelilo sporto komplekso stadione, kuris talpina 5 tūkst. žiūrovų.
Istorija
Klubas buvo suformuotas 1968 m. Savo laiku alyvavo Premjer lygos pirmenybėse, tačiau 2019/20 m. sezone klubas buvo nesėkimingas ir ekipa prarado vietą elito divizione.
Andrius Graičiūnas
Biografija
1901 m. jo vaistinėje sušauktas „Aušros“ draugijos susirinkimas, kuriame gyd. A. L. Graičiūnas buvo išrinktas pirmininku (draugija šelpė mokslo siekusią lietuvių inteligentiją). 1917 m. gydytojo pastangomis Čikagoje buvo įsteigtas Liaudies universitetas „Žinyčia“, kuris nebuvo populiarus ir greitai užsidarė. 1894 m. buvo tarp laikraščio „Naujoji Gadynė“ steigėjų, 1921–1925 m. faktiškai redagavo žurnalą „Gydytojas“. Čikagoje suorganizavo pirmą lietuvišką vaidinimą, dainavo „Birutės“ chore. Palaikė ryšius su tėviškėnais ir rinko lėšas Liaudies namų statybai Kupiškyje, įsteigė laisvamanių kapines.
Sūnus Vytautas Andrius Graičiūnas (1898–1952) – vienas žinomiausių pasaulio vadybos mokslo pradininkų, tarpukario Lietuvos vadybos mokslo teoretikas ir praktikas.
Petras Josiukas
Petras Josiukas (1895 m. Kvietiškio k., Marijampolės aps. – ?) – ūkininkas, Lietuvos ūkininkų sąjungos aktyvistas, tarpukario Lietuvos politinis bei visuomenės veikėjas.
Biografija
P. Josiukas gimė valstiečių šeimoje. Ūkininkavo savo ūkyje.
Buvo Lietuvos ūkininkų sąjungos narys, Lietuvos ūkininkų sąjungos Centro valdybos sekretorius. Dalyvavo trijų Seimų veikloje, į kuriuos buvo renkamas Marijampolės pirmojoje rinkimų apygardoje pagal Lietuvos ūkininkų sąjungos sąrašus, priklausė Lietuvos ūkininkų sąjungos frakcijoms.
II Seime dirbo nuo 1923 m. birželio 5 d. iki 1926 m. birželio 2 d., buvo II Seimo antrasis vicepirmininkas. Kadencijoje įvairiu laikotarpiu buvo Žemės ir miškų ūkio komisijos narys, Mandatų ir asmeninės sudėties komisijos Seimo nario K. Šukio pavaduotojas, Savivaldybių ir administracijos komisijos narys, Darbo ir socialinės komisijos narys.
III Seime dirbo nuo 1926 m. birželio 2 d. iki 1927 m. balandžio 12 d.
1936 m. liepos 24 d. buvo nuteistas kalėti šešiems mėnesiams. Pagarsėjo Lašinių skutimo byloje.
Mirties data nežinoma.
Parija (reikšmės)
Parija vadinami kaimai Ukmergės rajone:
Tudziai
Tudziai (, endonimas – Bizika, 毕兹卡) – viena iš 55 Kinijos Liaudies Respublikos etninėms mažumoms priskiriamų tautų. Tudzių tautai priskiriama maždaug 8 milijonai gyventojų ir ji yra 6-oji pagal dydį Kinijos Liaudies Respublikos etninė mažuma. Tudzių žmonės daugiausia gyvena Vulingo kalnuose centrinėje Kinijos dalyje. Šios etninės mažumos žmonės gyvena Hunano, Hubėjaus, Guidžou provincijose ir Čongčingo savivaldos rajone.
Endonimas „Bizika“ reiškia „vietiniai gyventojai“.
Istorija
Apie Tudzių kilmę yra įvairių teorijų. Jie galėjo būti senovės Ba žmonių, kurie gyveno šiaurės rytų Sichuan regione palikuonys. Kartais tudziai tapatinami ir su „Wu Man“ (juodaisiais barbarais), kurie kildinami iš Guizhou provincijos. Taip pat jų protėviai gali būti kilę iš Jiangxi provincijos ir persikėlę į vakarus Tangų dinastijos laikais. Nors apie Tudzių tautos kilmę yra įvairių teorijų, dabartiniu laikotarpiu dauguma kinų tyrinėtojų mano, jog tudziai yra Ba žmonių palikuonys, kurie regione gyveno prieš 2500 metų. Ba karalystė buvo įsikūrusi dabartiniame Čongčinge, tačiau buvo sunaikinta Qin Karalystės 316 m. pr. m. e. Archeologiniai duomenys rodo, jog maždaug tuo pačiu laiku, Ba žmonės pradėjo migruoti į pietus ir pasiekė dabartinį Xiangxi regioną. Šis migracijos procesas baigėsi Tangų dinastijos (617–907 m.) laikais, kai tudzių protėviai apsigyveno dabartiniame šios tautos gyvenamame plote. Visgi dabartiniai tudziai, ne visai gali save kildinti vien iš senosios Ba karalystės. Tudzių gyvenamas regionas patyrė didelę imigraciją įvairių tautų, todėl tudzių protėviai tai susimaišę Ba, Miao, Han, barbarų Wu ir dar keleto skirtingų tautų protėviai.
Chaotišku periodu tarp Tang ir Song dinastijų iš tudzių genčių iškilo keletas galingų feodalų. Šiaurinis Xiangxi regionas buvo kontroliuojamas Pengų klano daugiau nei 800 metų nuo 910 iki 1728 metų. Tuo pat metu dėl didelės Wu imigracijos gyventojų skaičius regione ėmė sparčiai augti. Maždaug XIII a. ši Wu migracija pasiekė apogėjų. Pengų klanas užmezgė labai glaudžius ryšius su Mingų (1368–1644)dinastijos imperatoriais ir šalyje gavo privilegijuotas teises. Tudzių feodalai gavo dideles savivaldos teises bei imperatoriaus buvo prašomi padėti malšinti kitų etninių mažumų keliamus maištus. Kartais jie buvo prašomi padėti apsisaugoti ir nuo išorinių grėsmių, tokių kaip tarkime japonų piratai XVI a. Tudzių gyvenamos sritys buvo kalnuotos, bei išraižytos sraunių upių, kas šias sritis padarė geografiškai palankias gynybai ir priešo kariuomenėms nepatogias judėti. Todėl Ming dinastija užuot pasirinkusi įvesti centrinį valdymą tudzių srityse, ir su jais konfliktuoti, leido feodalams būti savarankiškiems, tačiau mainais už tai tikėjosi iš tudzių pagalbos malšinant neramumus kitose etninėse mažumose.
Žlugus Mingų dinastijai ir į valdžią atėjus Mandžiūrams, kurie įsteigė naują Qing dinastiją, tudzių feodalų padėtis ėmė keistis. Qing dinastija laikėsi nuostatos, jog vietinė valdžia yra nereikalinga ir ji turėtų būti keičiama dinastijai pavaldžiais mandžiūrais. Reformos įvedant pietvakariniuose regionuose tiesioginį valdymą buvo vadinamos gaituguiliu (pakeisti vietinį – įtraukti centrinę valdžią). Dauguma tudzių apgyvendintų sričių grįžo prie tiesioginio imperatoriaus valdymo 1728–1735 m. Be to, kad tudzių gyvenamose srityse sugrįžo centrinis valdymas, pasikeitė dar ir tai, kad valdžia panaikino draudimus hanams ir kitoms etninėms grupėms keltis į regioną. Prasidėjus masinei hanų migracijai sparčiai išaugo gyventojų skaičius, kuris prieš reformas siekė 250 tūkst., o 1816 m. siekė daugiau nei 1mln. Regionai, kurie anksčiau buvo apgyvendinti beveik vien tudzią žmonių tapo mišresni. Kartu su hanais į regioną kėlėsi ir Miao žmonės bėgdami nuo neramumų Guizhou provincijoje, labiausiai apgyvendintoje Miao. Tiek hanai tiek Miao greitai įsiliejo į vietinę kultūrą ir ėmė asimiliuotis su vietiniais gyventojais. Tuo pačiu vietiniai gyventojai daug ką ėmė iš atėjūnų perimti.
Paskutinė masinė hanų imigracija į Tudzių gyvenamą teritoriją, įvyko XX a. ketvirtajame dešimtmetį, kuomet Kinijos Nacionalistų GMD partija nutarė Hubėjaus provincijos sostinę perkelti į geriau geografiškai apsaugotą ir saugesnį Enshi miestą. Kinijos Nacionalistai taip pasielgė, kai Japonijos imperijos armijai vis labiau ėmė sektis kare prieš Kiniją. Imigrantai Enshi mieste ir jo apylinkėse buvo pavadinti atėjūnais, o visi vietos gyventojai eilinį karto tapo tudzia(vietiniais), nors nemaža dalis jų protėvių buvo ne Tudzia etninės grupės žmonės, o ankstesnių bangų imigrantų palikuonys.
Po to, kai 1949 m. buvo įkurta Kinijos Liaudies Respublika, Tudziai kartu su Miao žmonėmis buvo priskirti Miao tautiniai mažumai. Tačiau po to kai centrinei valdžiai buvo atlikti keli pristatymai apie Miao ir Tudzių kultūrų skirtumus, kuriuos atliko Tian Xintao, buvo sudaryta speciali tyrimų grupė, kuri nustatė, kad Tudzių tautą reiktų priskirti skirtingai etninei mažumai. 1957 metais Tudzių tauta buvo oficialiai pripažinta, kaip viena iš 55 oficialių Kinijos Liaudies Respublikos tautinių mažumų.
Kultūra
Šiandiena tradiciniai tudzių papročiai gali būti aptinkami tik labiausiai uždarose bendruomenėse. Daugelis gyventojų įsiliejo į modernią hanų kultūrą ir nemažai tudzių savęs atskira tauta net nebelaiko.
Tudziai sukūrė savitą architektūros stilių. Tudziai paprastai gyvena mediniuose namuose. Vidurinėje namo salėje, kur yra memorialinė jų protėvių lenta, jie linksmina savo svečius ir garbina savo protėvius. Šioje salėje yra židinių ir miegamųjų iš abiejų pusių. Svarbiausi vartai ir langai yra visi papuošti graviruotomis medinėmis lėkštėmis ar medinėmis grotelėmis, paprastais tačiau elegantiškais ornamentais.
Tudzia yra įžymūs savo dainavimu ir dainos kūrimo gebėjimais. Jų žymiausias tradicinis šokis – Baishou (摆手舞), 500 metų kolektyvinis šokis, kuris naudoja 70 ritualinių gestų, kad atspindėtų karą, ūkininkavimą, medžiojimą, merginimasi ir kitus tradicinio gyvenimo aspektus. Tudzia yra taip pat garsūs savo turtingai raštuotu audiniu, žinomu kaip xilankapu, šis produktas ankstesniais laikais buvo naudojamas, kaip vienas iš duoklės Kinijos teismui sudedamųjų dalių. „Xilan“ Tudzia kalba reiškia „lovatiesę“, o „Kapu“ reiškia „gėlę“. Xilankapu vadinasi buvo gėlių lovatiesės, kurias puošė įvairūs raštai, bet taip pat buvo daromi ir pagalvių užvalkalai, tarp kitų daiktų. Xilankapu yra ranka, išausta ant siaurų tekinimo staklių su raudono, mėlyno, juodo, balto ir geltono siūlo deformacija ir įvairiaspalviu šilku, medvilne ar vilnos audiniu.
Kalba
Tudzių kalba yra priskiriama tibetiečių-mjanmų kalboms ir yra paprastai laikoma atskira kalba šios grupės viduje, nors ji turi gramatinius ir fonologinius panašumus su Yi kalba(nors abiejų žodynas yra labai skirtingas). Šioje kalboje, yra 21 pradiniai fonetiniai garsai ir 25 užbaigiamieji, kalboje naudojami keturi tonai. Pagrindinės ypatybės sugrupuotos kalboje yra toninės. Kalba neturi jokių dvigubų priebalsių, daugelio dvigubų balsių, didžiulio žodyno, daugelio sudėtinių žodžių. Tudzia kalba naudoja sakinio formatą, subjektas – tarinys, arba subjektas – objektas – tarinys. Šiandien yra maždaug 70 000 Tudzia kalba kalbančiųjų, iš kurių dauguma gyvena šiaurinėje dalyje Xiangxi Tudzia ir Miao Autonominės prefektūros; šiaurės vakarinėje Hunano srities dalyje bei Enshi Tudzia ir Miao autonominėje prefektūroje pietų Hubėjaus srityje. Dabartiniais laikais didžioji dalis tudzia žmonių naudoja mandarinų kinų kalbos pietvakarinių sričių dialektą; taip pat dalis kalba Miao kalba. Yra išlikę tik nedidelė dalis vienakalbių Tudzia žmonių; beveik visi tudziai yra dvikalbiai ir moka kurį nors kinų kalbos dialektą. Vaikai dabartiniais laikais mokomi kinų kalbos nuo vaikystės ir daugelis jaunų Tudzia žmonių naudoja kinų kalbą bendraudami tarp savęs. Net ir tarp tų tudzių kurie vis dar naudoja tradicinę kalbą, yra paplitus kinų sakinių struktūra ir įvairūs skoliniai iš kinų kalbos.